title: Εκτελεστικός Κανονισμός (EE) 2018/1494 της Επιτροπής, της 8 Οκτωβρίου 2018, για τη 291η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

text:
                  8.10.2018

                  EL

                  Επίσημη Εφημερίδα της Ευρωπαϊκής Ένωσης

                  LI 252/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) 2018/1494 ΤΗΣ ΕΠΙΤΡΟΠΉΣ
         της 8 Οκτωβρίου 2018
         για τη 291η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
         Εκτιμώντας τα ακόλουθα:

                     (1)

                     Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.

                     (2)

                     Στις 4 Οκτωβρίου 2018 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει μία καταχώριση στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Επομένως, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως.

                     (3)

                     Ο παρών κανονισμός θα πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σε αυτόν.

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 8 Οκτωβρίου 2018.

                  Για την Επιτροπή,

                  εξ ονόματος του Προέδρου,

                  Προϊσταμένη της Υπηρεσίας Μέσων Εξωτερικής Πολιτικής

            (1)  ΕΕ L 139 της 29.5.2002, σ. 9.

            ΠΑΡΑΡΤΗΜΑ
            Στο παράρτημα I του κανονισμού (ΕΚ) αριθ. 881/2002, προστίθεται η ακόλουθη καταχώριση υπό τον τίτλο «Νομικά πρόσωπα, ομάδες και οντότητες»:

               «Jama'a Nusrat ul-Islam wa al-Muslimin (JNIM). Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 4.10.2018.»


title: Εκτελεστικός κανονισμός (ΕΕ) 2018/1506 της Επιτροπής, της 10ης Οκτωβρίου 2018, σχετικά με έκτακτα μέτρα στήριξης της αγοράς για τους τομείς των αυγών και του κρέατος πουλερικών στην Ιταλία

text:
                  11.10.2018

                  EL

                  Επίσημη Εφημερίδα της Ευρωπαϊκής Ένωσης

                  L 255/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1506 ΤΗΣ ΕΠΙΤΡΟΠΉΣ
         της 10ης Οκτωβρίου 2018
         σχετικά με έκτακτα μέτρα στήριξης της αγοράς για τους τομείς των αυγών και του κρέατος πουλερικών στην Ιταλία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 220 παράγραφος 1 στοιχείο α),
         Εκτιμώντας τα ακόλουθα:

                     (1)

                     Μεταξύ της 30ής Απριλίου 2016 και της 28ης Σεπτεμβρίου 2017 επιβεβαιώθηκε και κοινοποιήθηκε από την Ιταλία η εκδήλωση 43 εστιών γρίπης των πτηνών υψηλής παθογονικότητας των υποτύπων H5 και H7. Τα είδη που επλήγησαν είναι πάπιες, γαλοπούλες, φραγκόκοτες, καθώς και νεοσσοί, κοτόπουλα, νεαρές όρνιθες και όρνιθες ωοπαραγωγής του είδους Gallus domesticus.

                     (2)

                     Η Ιταλία έλαβε αμέσως και αποτελεσματικά όλα τα αναγκαία μέτρα για την υγεία των ζώων και τα κτηνιατρικά μέτρα που απαιτούνται, σύμφωνα με την οδηγία 2005/94/ΕΚ του Συμβουλίου (2).

                     (3)

                     Ειδικότερα, η Ιταλία έλαβε μέτρα καταπολέμησης, παρακολούθησης και πρόληψης και δημιούργησε ζώνες προστασίας και ζώνες επιτήρησης («ζώνες που υπόκεινται σε ρυθμίσεις») κατ' εφαρμογή των εκτελεστικών αποφάσεων (ΕΕ) 2016/697 (3), (ΕΕ) 2017/155 (4), (ΕΕ) 2017/247 (5) (ΕΕ) 2017/263 (6), (ΕΕ) 2017/417 (7), (ΕΕ) 2017/554 (8), (ΕΕ) 2017/696 (9), (ΕΕ) 2017/780 (10), (ΕΕ) 2017/977 (11), (ΕΕ) 2017/1397 (12), (ΕΕ) 2017/1415 (13), (ΕΕ) 2017/1484 (14), (ΕΕ) 2017/1519 (15) και (ΕΕ) 2017/1593 (16) της Επιτροπής.

                     (4)

                     Η Ιταλία πληροφόρησε την Επιτροπή ότι τα αναγκαία μέτρα για την υγεία των ζώων και τα κτηνιατρικά μέτρα που είχαν εφαρμοστεί για την ανάσχεση και εξάλειψη της εξάπλωσης της νόσου επηρέασαν αρνητικά μεγάλο αριθμό επιχειρήσεων, οι οποίες υπέστησαν απώλειες εισοδήματος που δεν είναι επιλέξιμες για χρηματοδοτική συνδρομή από την Ένωση σύμφωνα με τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου (17).

                     (5)

                     Στις 9 Μαρτίου 2018, η Επιτροπή έλαβε επίσημη αίτηση από την Ιταλία για τη συγχρηματοδότηση ορισμένων έκτακτων μέτρων δυνάμει του άρθρου 220 παράγραφος 3 του κανονισμού (ΕΕ) αριθ. 1308/2013 για τις εστίες που επιβεβαιώθηκαν μεταξύ της 30ής Απριλίου 2016 και της 28ης Σεπτεμβρίου 2017. Την 1η Ιουνίου 2018, την 14η Ιουνίου 2018, την 22α Ιουνίου 2018 και την 11η Ιουλίου 2018, οι ιταλικές αρχές αποσαφήνισαν και τεκμηρίωσαν την αίτησή τους.

                     (6)

                     Στο πλαίσιο των μέτρων για την υγεία των ζώων και των κτηνιατρικών μέτρων που αναφέρονται στην αιτιολογική σκέψη 3, παρατάθηκαν οι περίοδοι ανάπαυσης, απαγορεύθηκε η τοποθέτηση πτηνών στο πτηνοτροφείο και περιορίστηκαν οι μετακινήσεις στις εκμεταλλεύσεις όλων των ειδών πουλερικών οι οποίες βρίσκονται στις ζώνες που αποτέλεσαν αντικείμενο ρυθμίσεων λόγω της εκδήλωσης σε αυτές εστιών υψηλής παθογονικότητας γρίπης των πτηνών των υποτύπων H5 και H7. Τα μέτρα αφορούσαν τα ακόλουθα είδη: πάπιες, γαλοπούλες, φραγκόκοτες, καθώς και νεοσσούς, κοτόπουλα, νεαρές όρνιθες και όρνιθες ωοπαραγωγής του είδους Gallus domesticus. Τούτο είχε ως αποτέλεσμα την απώλεια παραγωγής αυγών για επώαση, αυγών προς κατανάλωση και κρέατος πουλερικών στις εν λόγω εκμεταλλεύσεις. Ως εκ τούτου, είναι σκόπιμο να αντισταθμιστούν οι απώλειες λόγω της καταστροφής, μεταποίησης και υποβάθμισης των αυγών, καθώς και λόγω της μη παραγωγής ζώων, παράτασης της διάρκειας εκτροφής ή σφαγής.

                     (7)

                     Σύμφωνα με το άρθρο 220 παράγραφος 5 του κανονισμού (ΕΕ) αριθ. 1308/2013, η συγχρηματοδότηση από την Ένωση πρέπει να ανέλθει στο 50 % των δαπανών με τις οποίες επιβαρύνθηκε η Ιταλία για τα έκτακτα μέτρα στήριξης της αγοράς. Οι μέγιστες ποσότητες που είναι επιλέξιμες για χρηματοδότηση, για καθένα από τα έκτακτα μέτρα στήριξης της αγοράς, θα πρέπει να καθοριστούν από την Επιτροπή κατόπιν εξέτασης της αίτησης που υπέβαλε η Ιταλία σχετικά με τις εστίες που εκδηλώθηκαν μεταξύ της 30ής Απριλίου 2016 και της 28ης Σεπτεμβρίου 2017.

                     (8)

                     Για να αποφευχθεί ο κίνδυνος υπεραντιστάθμισης, το κατ' αποκοπή ποσό της συγχρηματοδότησης θα πρέπει να βασίζεται σε τεχνικές και οικονομικές μελέτες ή λογιστικά έγγραφα και να καθοριστεί στο ενδεδειγμένο επίπεδο για κάθε ζώο και προϊόν, αναλόγως κατηγορίας.

                     (9)

                     Για να αποφευχθεί ο κίνδυνος διπλής χρηματοδότησης, οι απώλειες που υπέστησαν οι παραγωγοί δεν θα πρέπει να έχουν αντισταθμιστεί με κρατική ενίσχυση ή ασφάλεια και η συγχρηματοδότηση από την Ένωση βάσει του παρόντος κανονισμού θα πρέπει να περιορίζεται στα επιλέξιμα ζώα και προϊόντα για τα οποία δεν έχει χορηγηθεί χρηματοδοτική συνδρομή από την Ένωση δυνάμει του κανονισμού (ΕΕ) αριθ. 652/2014.

                     (10)

                     Η έκταση και η διάρκεια των έκτακτων μέτρων στήριξης της αγοράς που προβλέπονται στον παρόντα κανονισμό θα πρέπει να περιορίζονται στα απολύτως αναγκαία για τη στήριξη της αγοράς. Ειδικότερα, τα έκτακτα μέτρα στήριξης της αγοράς θα πρέπει να ισχύουν μόνο για την παραγωγή πουλερικών και αυγών στις εκμεταλλεύσεις που βρίσκονται στις ζώνες που υπόκειντο σε ρυθμίσεις και για όλη τη διάρκεια ισχύος των μέτρων για την υγεία των ζώων και των κτηνιατρικών μέτρων που προβλέπονται στην ενωσιακή και την ιταλική νομοθεσία σχετικά με τις 43 εστίες γρίπης των πτηνών υψηλής παθογονικότητας που επιβεβαιώθηκαν μεταξύ 30ής Απριλίου 2016 και 28ης Σεπτεμβρίου 2017, και για τις ζώνες που υπόκειντο σε ρυθμίσεις.

                     (11)

                     Για να εξασφαλισθεί ευελιξία στην περίπτωση κατά την οποία ο αριθμός των ζώων ή των αυγών που είναι επιλέξιμα για αποζημίωση διαφέρει από τους μέγιστους αριθμούς που καθορίζονται στον παρόντα κανονισμό οι οποίοι βασίζονται σε εκτιμήσεις, η αποζημίωση μπορεί να προσαρμόζεται εντός ορισμένων ορίων, εφόσον τηρείται το μέγιστο όριο δαπανών που συγχρηματοδοτούνται από την Ένωση.

                     (12)

                     Για λόγους χρηστής δημοσιονομικής διαχείρισης των εν λόγω έκτακτων μέτρων στήριξης της αγοράς, μόνον οι πληρωμές που θα έχουν καταβληθεί από την Ιταλία στους δικαιούχους έως τις 30 Σεπτεμβρίου 2019 το αργότερο θα πρέπει να είναι επιλέξιμες για συγχρηματοδότηση από την Ένωση. Δεν θα πρέπει να εφαρμοστεί το άρθρο 5 παράγραφος 2 του κατ' εξουσιοδότηση κανονισμού (ΕΕ) αριθ. 907/2014 της Επιτροπής (18).

                     (13)

                     Για να διασφαλιστεί η επιλεξιμότητα και η ορθότητα των πληρωμών, η Ιταλία θα πρέπει να διενεργήσει εκ των προτέρων ελέγχους.

                     (14)

                     Για να καταστεί δυνατή η διενέργεια δημοσιονομικού ελέγχου από την Ένωση, η Ιταλία θα πρέπει να κοινοποιήσει στην Επιτροπή την εκκαθάριση των πληρωμών.

                     (15)

                     Για να διασφαλιστεί η άμεση εφαρμογή από την Ιταλία των μέτρων που προβλέπει ο παρών κανονισμός, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

                     (16)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Η Ένωση συμμετέχει κατά 50 % στη χρηματοδότηση των δαπανών με τις οποίες επιβαρύνθηκε η Ιταλία για τη στήριξη της αγοράς αυγών για επώαση, αυγών προς κατανάλωση και κρέατος πουλερικών που επλήγη σοβαρά από τις 43 εστίες γρίπης των πτηνών υψηλής παθογονικότητας των υποτύπων H5 και H7, οι οποίες εντοπίστηκαν και κοινοποιήθηκαν από την Ιταλία μεταξύ 30ής Απριλίου 2016 και 28ης Σεπτεμβρίου 2017.

            Άρθρο 2
            Οι δαπάνες με τις οποίες επιβαρύνθηκε η Ιταλία είναι επιλέξιμες για ενωσιακή συγχρηματοδότηση μόνο:

                        α)

                        για την περίοδο εφαρμογής των μέτρων για την υγεία των ζώων και των κτηνιατρικών μέτρων που αναφέρονται στην ενωσιακή και την ιταλική νομοθεσία που παρατίθεται στο παράρτημα και αφορούν την περίοδο που αναφέρεται στο άρθρο 1· και

                        β)

                        για τις πτηνοτροφικές εκμεταλλεύσεις στις οποίες έχουν επιβληθεί μέτρα για την υγεία των ζώων και κτηνιατρικά μέτρα και βρίσκονται στις ζώνες οι οποίες αναφέρονται στην ενωσιακή και την ιταλική νομοθεσία που παρατίθεται στο παράρτημα («ζώνες που υπόκεινται σε ρυθμίσεις»)· και

                        γ)

                        εφόσον τα σχετικά ποσά έχουν καταβληθεί από την Ιταλία στους δικαιούχους έως τις 30 Σεπτεμβρίου 2019 το αργότερο. Δεν εφαρμόζεται το άρθρο 5 παράγραφος 2 του κατ' εξουσιοδότηση κανονισμού (ΕΕ) αριθ. 907/2014· και

                        δ)

                        εάν για το ζώο ή το προϊόν, για το χρονικό διάστημα που αναφέρεται στο στοιχείο α), δεν έχει καταβληθεί καμία αποζημίωση με κρατική ενίσχυση ή ασφάλεια και δεν έχει χορηγηθεί χρηματοδοτική συνδρομή από την Ένωση δυνάμει του κανονισμού (ΕΕ) αριθ. 652/2014.

            Άρθρο 3

               1.   Το ανώτατο επίπεδο ενωσιακής συγχρηματοδότησης ανέρχεται σε 11,1 εκατ. EUR και κατανέμεται ως εξής:

                           α)

                           για την απώλεια παραγωγής πουλερικών στις ζώνες που υπόκειντο σε ρυθμίσεις, προβλέπονται τα εξής κατ' αποκοπή ποσά:

                                       i)

                                       0,11 EUR ανά αυγό για επώαση του κωδικού ΣΟ 0407 11 00 που καταστράφηκε, εντός του ορίου των 2 320 318 αυγών,

                                       ii)

                                       0,07895 EUR ανά αυγό για επώαση του κωδικού ΣΟ 0407 11 00 που μεταποιήθηκε σε προϊόντα αυγών, εντός του ορίου των 2 935 380 αυγών,

                                       iii)

                                       0,057 EUR ανά αυγό για επώαση του κωδικού ΣΟ 0407 11 00 που υποβαθμίστηκε σε τροφή για ζώα συντροφιάς, εντός του ορίου των 190 000 αυγών,

                                       iv)

                                       0,019 EUR ανά αυγό πουλερικών που εκτρέφονται σε κλωβοστοιχίες του κωδικού ΣΟ 0407 11 00, που μεταποιήθηκε σε προϊόντα αυγών, εντός του ορίου των 5 788 593 αυγών,

                                       v)

                                       0,02375 EUR ανά αυγό αχυρώνα ή στρωμνής του κωδικού ΣΟ 0407 11 00, που μεταποιήθηκε σε προϊόντα αυγών, εντός του ορίου των 37 903 308 αυγών,

                                       vi)

                                       0,085 EUR ανά εβδομάδα ανά γαλοπούλα πάχυνσης του κωδικού ΣΟ 0105 99 30, εντός του ορίου των 1 342 757 ζώων,

                                       vii)

                                       0,129 EUR ανά εβδομάδα ανά γάλο πάχυνσης του κωδικού ΣΟ 0105 99 30, εντός του ορίου των 2 397 112 ζώων,

                                       viii)

                                       0,045 EUR ανά εβδομάδα ανά φραγκόκοτα του κωδικού ΣΟ 0105 99 50, εντός του ορίου των 194 548 ζώων,

                                       ix)

                                       0,045 EUR ανά εβδομάδα ανά κοτόπουλο κρεατοπαραγωγής του κωδικού ΣΟ 0105 94 00, εντός του ορίου των 27 626 088 ζώων,

                                       x)

                                       0,12385 EUR ανά εβδομάδα ανά πάπια πάχυνσης του κωδικού ΣΟ 0105 99 10, εντός του ορίου των 41 302 ζώων,

                                       xi)

                                       0,085 EUR ανά εβδομάδα ανά όρνιθα ωοπαραγωγής σε κλωβούς του κωδικού ΣΟ 0105 94 00, εντός του ορίου των 176 000 ζώων,

                                       xii)

                                       0,1065 EUR ανά εβδομάδα ανά όρνιθα ωοπαραγωγής σε αχυρώνα ή στρωμνή του κωδικού ΣΟ 0105 94 00, εντός του ορίου των 932 625 ζώων,

                                       xiii)

                                       0,04 EUR ανά εβδομάδα ανά πουλάδα σε αχυρώνα ή στρωμνή του κωδικού ΣΟ 0105 94 00, εντός του ορίου των 414 900 ζώων·

                           β)

                           για τις ζημίες που συνδέονται με την παράταση της διάρκειας εκτροφής λόγω απαγόρευσης της μεταφοράς στις ζώνες που υπόκειντο σε ρυθμίσεις, προβλέπονται τα εξής κατ' αποκοπή ποσά ανά ζώο:

                                       i)

                                       0,115 EUR ανά εβδομάδα ανά πουλάδα συνήθους τύπου του κωδικού ΣΟ 0105 94 00, εντός του ορίου των 400 553 ζώων,

                                       ii)

                                       0,0995 EUR ανά εβδομάδα ανά κοτόπουλο συνήθους τύπου του κωδικού ΣΟ 0105 94 00, εντός του ορίου των 754 942 ζώων,

                                       iii)

                                       0,0995 EUR ανά εβδομάδα ανά φραγκόκοτα του κωδικού ΣΟ 0105 99 50, εντός του ορίου των 1 277 ζώων,

                                       iv)

                                       0,46 EUR ανά εβδομάδα ανά γαλοπούλα συνήθους τύπου του κωδικού ΣΟ 0105 99 30, εντός του ορίου των 12 662 ζώων,

                                       v)

                                       8,46 EUR ανά υπερμεγέθη γαλοπούλα του κωδικού ΣΟ 0105 99 30, εντός του ορίου των 12 662 ζώων,

                                       vi)

                                       0,2618 EUR ανά εβδομάδα ανά πάπια πάχυνσης του κωδικού ΣΟ 0105 99 10, εντός του ορίου των 7 700 ζώων·

                           γ)

                           για τη σφαγή πουλερικών εντός των ζωνών που υπόκειντο σε ρυθμίσεις, προβλέπονται τα εξής κατ' αποκοπή ποσά ανά ζώο:

                                       i)

                                       0,5183 EUR ανά γαλοπούλα του κωδικού ΣΟ 0105 12 00, εντός του ορίου των 144 580 ζώων,

                                       ii)

                                       1,03 EUR ανά γάλο του κωδικού ΣΟ 0105 12 00, εντός του ορίου των 186 080 ζώων,

                                       iii)

                                       0,18375 EUR ανά κοτόπουλο του κωδικού ΣΟ 0105 11 19, εντός του ορίου των 37 000 ζώων,

                                       iv)

                                       0,20875 EUR ανά κοτόπουλο ελευθέρας βοσκής του κωδικού ΣΟ 0105 11 19, εντός του ορίου των 779 519 ζώων·

                           δ)

                           για την απώλεια παραγωγής πουλερικών αναπαραγωγής εντός των ζωνών που υπόκειντο σε ρυθμίσεις, προβλέπονται τα εξής κατ' αποκοπή ποσά ανά ζώο:

                                       i)

                                       0,1815 EUR ανά κοτόπουλο κρεατοπαραγωγής του κωδικού ΣΟ 0105 94 00, εντός του ορίου των 853 692 ζώων,

                                       ii)

                                       1,2225 EUR ανά γαλοπούλα του κωδικού ΣΟ 0105 99 30, εντός του ορίου των 48 050 ζώων.

               2.   Στην περίπτωση που ο αριθμός των ζώων ή των αυγών που είναι επιλέξιμα για αποζημίωση υπερβαίνει τον μέγιστο αριθμό ζώων ή αυγών ανά είδος που καθορίζεται στην παράγραφο 1, οι δαπάνες που είναι επιλέξιμες για ενωσιακή συγχρηματοδότηση μπορούν να αναπροσαρμόζονται ανά είδος και να υπερβαίνουν τα ποσά που προκύπτουν από την εφαρμογή του μέγιστου αριθμού ζώων ανά είδος, υπό την προϋπόθεση ότι το συνολικό ποσό των αναπροσαρμογών δεν υπερβαίνει το 10 % του ανώτατου επιπέδου των δαπανών που συγχρηματοδοτούνται από την Ένωση, το οποίο αναφέρεται στην παράγραφο 1.

            Άρθρο 4
            Η Ιταλία διενεργεί διοικητικούς και φυσικούς ελέγχους σύμφωνα με τα άρθρα 58 και 59 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (19).
            Ειδικότερα, η Ιταλία επαληθεύει:

                        α)

                        την επιλεξιμότητα των αιτούντων στήριξη·

                        β)

                        για κάθε επιλέξιμο αιτούντα: την επιλεξιμότητα, την ποσότητα και την πραγματική αξία της απολεσθείσας παραγωγής·

                        γ)

                        ότι κανένας από τους επιλέξιμους αιτούντες δεν έχει λάβει χρηματοδότηση από άλλες πηγές για την αντιστάθμιση των απωλειών που αναφέρονται στο άρθρο 2 του παρόντος κανονισμού.

                  Όσον αφορά τους επιλέξιμους αιτούντες για τους οποίους έχουν ολοκληρωθεί οι διοικητικοί έλεγχοι, η ενίσχυση μπορεί να καταβληθεί χωρίς να έχουν ολοκληρωθεί όλοι οι διενεργούμενοι έλεγχοι και συγκεκριμένα εκείνοι που αφορούν τους αιτούντες που επιλέγονται για επιτόπιους ελέγχους.
            Στις περιπτώσεις στις οποίες δεν επιβεβαιώνεται η επιλεξιμότητα του αιτούντος, η ενίσχυση ανακτάται και επιβάλλονται κυρώσεις.

            Άρθρο 5
            Η Ιταλία κοινοποιεί στην Επιτροπή την εκκαθάριση των πληρωμών.

            Άρθρο 6
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Οκτωβρίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 347 της 20.12.2013, σ. 671.

            (2)  Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (ΕΕ L 10 της 14.1.2006, σ. 16).

            (3)  Εκτελεστική απόφαση (ΕΕ) 2016/697 της Επιτροπής, της 4ης Μαΐου 2016, για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H7N7 στην Ιταλία (ΕΕ L 120 της 5.5.2016, σ. 35).

            (4)  Εκτελεστική απόφαση (ΕΕ) 2017/155 της Επιτροπής, της 26ης Ιανουαρίου 2017, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 23 της 28.1.2017, σ. 25).

            (5)  Εκτελεστική απόφαση (ΕΕ) 2017/247 της Επιτροπής, της 9ης Φεβρουαρίου 2017, για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 36 της 11.2.2017, σ. 62).

            (6)  Εκτελεστική απόφαση (ΕΕ) 2017/263 της Επιτροπής, της 14ης Φεβρουαρίου 2017, για την άμβλυνση του κινδύνου και ενισχυμένα μέτρα βιοπροφύλαξης και συστήματα έγκαιρης ανίχνευσης σε σχέση με τους κινδύνους που προέρχονται από άγρια πτηνά όσον αφορά τη μετάδοση των υψηλής παθογονικότητας ιών της γρίπης των πτηνών στα πουλερικά (ΕΕ L 39 της 16.2.2017, σ. 6).

            (7)  Εκτελεστική απόφαση (ΕΕ) 2017/417 της Επιτροπής, της 7ης Μαρτίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 63 της 9.3.2017, σ. 177).

            (8)  Εκτελεστική απόφαση (ΕΕ) 2017/554 της Επιτροπής, της 23ης Μαρτίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 79 της 24.3.2017, σ. 15).

            (9)  Εκτελεστική απόφαση (ΕΕ) 2017/696 της Επιτροπής, της 11ης Απριλίου 2017, για την τροποποίηση της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 101 της 12.4.2017, σ. 80).

            (10)  Εκτελεστική απόφαση (ΕΕ) 2017/780 της Επιτροπής, της 3ης Μαΐου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 116 της 5.5.2017, σ. 30).

            (11)  Εκτελεστική απόφαση (ΕΕ) 2017/977 της Επιτροπής, της 8ης Ιουνίου 2017, για την τροποποίηση της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 146 της 9.6.2017, σ. 155).

            (12)  Εκτελεστική απόφαση (ΕΕ) 2017/1397 της Επιτροπής, της 27ης Ιουλίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 197 της 28.7.2017, σ. 13).

            (13)  Εκτελεστική απόφαση (ΕΕ) 2017/1415 της Επιτροπής, της 3ης Αυγούστου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 203 της 4.8.2017, σ. 9).

            (14)  Εκτελεστική απόφαση (ΕΕ) 2017/1484 της Επιτροπής, της 17ης Αυγούστου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 214 της 18.8.2017, σ. 28).

            (15)  Εκτελεστική απόφαση (ΕΕ) 2017/1519 της Επιτροπής, της 1ης Σεπτεμβρίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 228 της 2.9.2017, σ. 1).

            (16)  Εκτελεστική απόφαση (ΕΕ) 2017/1593 της Επιτροπής, της 20ής Σεπτεμβρίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 243 της 21.9.2017, σ. 14).

            (17)  Κανονισμός (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (ΕΕ L 189 της 27.6.2014, σ. 1).

            (18)  Κατ' εξουσιοδότηση κανονισμός (ΕΕ) αριθ. 907/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τις εγγυήσεις και τη χρήση του ευρώ (ΕΕ L 255 της 28.8.2014, σ. 18).

            (19)  Κανονισμός (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).

            ΠΑΡΑΡΤΗΜΑ

               Ζώνες που υπόκεινται σε ρυθμίσεις και περίοδοι όπως αναφέρονται στο άρθρο 2

            Περιοχές της Ιταλίας και χρονικοί περίοδοι που προβλέπονται σύμφωνα με την οδηγία 2005/94/ΕΚ και καθορίζονται στις ακόλουθες νομικές πράξεις:

                        —

                        Εκτελεστική απόφαση (ΕΕ) 2016/697 της Επιτροπής, της 4ης Μαΐου 2016, για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H7Ν7 στην Ιταλία (ΕΕ L 120 της 5.5.2016, σ. 35),

                        —

                        Εκτελεστική απόφαση (ΕΕ) 2017/155 της Επιτροπής, της 26ης Ιανουαρίου 2017, για την τροποποίηση του παραρτήματος της εκτελεστικής απόφασης (ΕΕ) 2016/2122 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών του υποτύπου H5N8 σε ορισμένα κράτη μέλη (ΕΕ L 23 της 28.1.2017, σ. 25),

                        —

                        Εκτελεστική απόφαση (ΕΕ) 2017/247 της Επιτροπής, της 9ης Φεβρουαρίου 2017, για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 36 της 11.2.2017, σ. 62),

                        —

                        Εκτελεστική απόφαση (ΕΕ) 2017/263 της Επιτροπής, της 14ης Φεβρουαρίου 2017, για την άμβλυνση του κινδύνου και ενισχυμένα μέτρα βιοπροφύλαξης και συστήματα έγκαιρης ανίχνευσης σε σχέση με τους κινδύνους που προέρχονται από άγρια πτηνά όσον αφορά τη μετάδοση των υψηλής παθογονικότητας ιών της γρίπης των πτηνών στα πουλερικά (ΕΕ L 39 της 16.2.2017, σ. 6),

                        —

                        Εκτελεστική απόφαση (ΕΕ) 2017/417 της Επιτροπής, της 7ης Μαρτίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 63 της 9.3.2017, σ. 177),

                        —

                        Εκτελεστική απόφαση (ΕΕ) 2017/554 της Επιτροπής, της 23ης Μαρτίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 79 της 24.3.2017, σ. 15),

                        —

                        Εκτελεστική απόφαση (ΕΕ) 2017/696 της Επιτροπής, της 11ης Απριλίου 2017, για την τροποποίηση της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 101 της 13.4.2017, σ. 80),

                        —

                        Εκτελεστική απόφαση (ΕΕ) 2017/780 της Επιτροπής, της 3ης Μαΐου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 116 της 5.5.2017, σ. 30),

                        —

                        Εκτελεστική απόφαση (ΕΕ) 2017/977 της Επιτροπής, της 8ης Ιουνίου 2017, για την τροποποίηση της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 146 της 9.6.2017, σ. 155),

                        —

                        Εκτελεστική απόφαση (ΕΕ) 2017/1397 της Επιτροπής, της 27ης Ιουλίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 197 της 28.7.2017, σ. 13),

                        —

                        Εκτελεστική απόφαση (ΕΕ) 2017/1415 της Επιτροπής, της 3ης Αυγούστου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 203 της 4.8.2017, σ. 9),

                        —

                        Εκτελεστική απόφαση (ΕΕ) 2017/1484 της Επιτροπής, της 17ης Αυγούστου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 214 της 18.8.2017, σ. 28),

                        —

                        Εκτελεστική απόφαση (ΕΕ) 2017/1519 της Επιτροπής, της 1ης Σεπτεμβρίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 228 της 2.9.2017, σ. 1),

                        —

                        Εκτελεστική απόφαση (ΕΕ) 2017/1593 της Επιτροπής, της 20ής Σεπτεμβρίου 2017, για την τροποποίηση του παραρτήματος της εκτελεστικής απόφασης (ΕΕ) 2017/247 για ορισμένα μέτρα προστασίας σχετικά με την εκδήλωση εστιών υψηλής παθογονικότητας γρίπης των πτηνών σε ορισμένα κράτη μέλη (ΕΕ L 243 της 21.9.2017, σ. 14),

                        —

                        Αποφάσεις του υπουργείου Υγείας για τη λήψη μέτρων λόγω εκδήλωσης εστιών λοιμώξεων γρίπης των πτηνών υψηλής παθογονικότητας που επιβεβαιώθηκαν μεταξύ 30ής Απριλίου 2016 και 28ης Σεπτεμβρίου 2017.


title: Εκτελεστικός κανονισμός (ΕΕ) 2018/1532 της Επιτροπής, της 12ης Οκτωβρίου 2018, για τη μη ανανέωση της έγκρισης της δραστικής ουσίας diquat, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής (Κείμενο που παρουσιάζει ενδιαφέρον για τον ΕΟΧ)

text:
                  15.10.2018

                  EL

                  Επίσημη Εφημερίδα της Ευρωπαϊκής Ένωσης

                  L 257/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1532 ΤΗΣ ΕΠΙΤΡΟΠΉΣ
         της 12ης Οκτωβρίου 2018
         για τη μη ανανέωση της έγκρισης της δραστικής ουσίας diquat, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 20 παράγραφος 1 και το άρθρο 78 παράγραφος 2,
         Εκτιμώντας τα ακόλουθα:

                     (1)

                     Η οδηγία 2001/21/ΕΚ της Επιτροπής (2) καταχώρισε την ουσία diquat ως δραστική ουσία στο παράρτημα I της οδηγίας 91/414/ΕΟΚ του Συμβουλίου (3).

                     (2)

                     Οι δραστικές ουσίες που περιλαμβάνονται στο παράρτημα I της οδηγίας 91/414/ΕΟΚ θεωρείται ότι έχουν εγκριθεί δυνάμει του κανονισμού (ΕΚ) αριθ. 1107/2009 και απαριθμούνται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (4).

                     (3)

                     Η έγκριση της δραστικής ουσίας diquat, όπως ορίζεται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, λήγει στις 30 Ιουνίου 2019.

                     (4)

                     Υποβλήθηκαν δύο αιτήσεις για την ανανέωση της καταχώρισης της ουσίας diquat στο παράρτημα I της οδηγίας 91/414/ΕΟΚ, σύμφωνα με το άρθρο 4 του κανονισμού (ΕΕ) αριθ. 1141/2010 της Επιτροπής (5), εντός της χρονικής περιόδου που ορίζεται στο εν λόγω άρθρο.

                     (5)

                     Οι αιτούντες υπέβαλαν τους συμπληρωματικούς φακέλους που απαιτούνται σύμφωνα με το άρθρο 9 του κανονισμού (ΕΕ) αριθ. 1141/2010. Το κράτος μέλος-εισηγητής διαπίστωσε ότι οι αιτήσεις ήταν πλήρεις.

                     (6)

                     Το κράτος μέλος-εισηγητής εκπόνησε έκθεση αξιολόγησης της ανανέωσης, σε συνεννόηση με το κράτος μέλος-συνεισηγητή, και την υπέβαλε στην Ευρωπαϊκή Αρχή για την Ασφάλεια των Τροφίμων («η Αρχή») και στην Επιτροπή στις 19 Σεπτεμβρίου 2014.

                     (7)

                     Η Αρχή κοινοποίησε την έκθεση αξιολόγησης της ανανέωσης στους αιτούντες και στα κράτη μέλη για την υποβολή παρατηρήσεων και διαβίβασε τις παρατηρήσεις που έλαβε στην Επιτροπή. Η Αρχή έθεσε επίσης τον συμπληρωματικό συνοπτικό φάκελο στη διάθεση του κοινού.

                     (8)

                     Στις 12 Νοεμβρίου 2015 η Αρχή κοινοποίησε στην Επιτροπή το συμπέρασμά της (6) σχετικά με το αν η ουσία diquat μπορεί να αναμένεται ότι πληροί τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Η Αρχή εντόπισε υψηλό κίνδυνο για τους εργαζόμενους, τους παρευρισκόμενους και τους κατοίκους. Η Αρχή είχε μια τεχνική συζήτηση με έναν αιτούντα σχετικά με την αξιολόγηση μη διατροφικών κινδύνων, μετά τη δημοσίευση του εν λόγω συμπεράσματος. Τον Νοέμβριο του 2017, η EFSA ενημέρωσε τον αιτούντα ότι η αξιολόγηση ολοκληρώθηκε λαμβάνοντας υπόψη την πλέον κατάλληλη επιστημονική προσέγγιση, αλλά ότι η Επιτροπή μπορεί να εξετάσει την ανάγκη να επαναξιολογηθεί η μη διατροφική έκθεση στην ουσία diquat, αποστέλλοντας εντολή στην EFSA. Η Επιτροπή ανέθεσε στην EFSA τη νέα αξιολόγηση της μη διατροφικής έκθεσης στην ουσία diquat στις 19 Φεβρουαρίου 2018. Στις 17 Απριλίου 2018 (7) η Αρχή επιβεβαίωσε τον υψηλό κίνδυνο για τους παρευρισκομένους και τους κατοίκους, σε όλα τα σενάρια. Επιπλέον, διαπιστώθηκε υψηλός κίνδυνος για τα πτηνά (8).

                     (9)

                     Η Επιτροπή κάλεσε τους αιτούντες να υποβάλουν τις παρατηρήσεις τους σχετικά με το συμπέρασμα της Αρχής, τη δήλωση της Αρχής του 2018 και, σύμφωνα με το άρθρο 17 παράγραφος 1 του κανονισμού (ΕΕ) αριθ. 1141/2010, σχετικά με το σχέδιο της έκθεσης επανεξέτασης. Οι αιτούντες υπέβαλαν τις παρατηρήσεις τους, οι οποίες εξετάστηκαν προσεκτικά.

                     (10)

                     Ωστόσο, παρά τα επιχειρήματα που προέβαλαν οι αιτούντες, οι λόγοι ανησυχίας σχετικά με την ουσία δεν εξαλείφθηκαν.

                     (11)

                     Επομένως, δεν έχει αποδειχθεί για μία ή περισσότερες αντιπροσωπευτικές χρήσεις ενός τουλάχιστον φυτοπροστατευτικού προϊόντος που περιέχει diquat ότι πληρούνται τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Ως εκ τούτου, είναι σκόπιμο να μην ανανεωθεί η έγκριση της δραστικής ουσίας diquat σύμφωνα με το άρθρο 20 παράγραφος 1 στοιχείο β) του εν λόγω κανονισμού.

                     (12)

                     Θα πρέπει να δοθεί επαρκής χρόνος στα κράτη μέλη για την ανάκληση των αδειών για τα φυτοπροστατευτικά προϊόντα που περιέχουν την ουσία diquat.

                     (13)

                     Αν τα κράτη μέλη χορηγήσουν περίοδο χάριτος για τα φυτοπροστατευτικά προϊόντα που περιέχουν την ουσία diquat, σύμφωνα με το άρθρο 46 του κανονισμού (ΕΚ) αριθ. 1107/2009, η εν λόγω περίοδος θα πρέπει να λήξει το αργότερο στις 4 Φεβρουαρίου 2020.

                     (14)

                     Ο παρών κανονισμός δεν αποτρέπει τη δυνατότητα εκ νέου υποβολής αίτησης για την έγκριση της ουσίας diquat σύμφωνα με το άρθρο 7 του κανονισμού (ΕΚ) αριθ. 1107/2009.

                     (15)

                     Η μόνιμη επιτροπή φυτών, ζώων, τροφίμων και ζωοτροφών δεν διατύπωσε γνώμη εντός της προθεσμίας που καθορίστηκε από τον πρόεδρό της. Κρίθηκε αναγκαία η έκδοση εκτελεστικής πράξης και ο πρόεδρος υπέβαλε το σχέδιο εκτελεστικής πράξης στην επιτροπή προσφυγών για περαιτέρω συζήτηση. Η επιτροπή προσφυγών δεν διατύπωσε γνώμη,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Μη ανανέωση της έγκρισης δραστικής ουσίας
            Η έγκριση της δραστικής ουσίας diquat δεν ανανεώνεται.

            Άρθρο 2
            Μεταβατικά μέτρα
            Τα κράτη μέλη ανακαλούν τις άδειες κυκλοφορίας των φυτοπροστατευτικών προϊόντων που περιέχουν την ουσία diquat ως δραστική ουσία το αργότερο έως τις 4 Μαΐου 2019.

            Άρθρο 3
            Περίοδοι χάριτος
            Κάθε περίοδος χάριτος που χορηγείται από τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι όσο το δυνατόν συντομότερη και εκπνέει το αργότερο έως τις 4 Φεβρουαρίου 2020.

            Άρθρο 4
            Τροποποίηση του εκτελεστικού κανονισμού (ΕΕ) αριθ. 540/2011
            Στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, η σειρά 15, για το diquat, απαλείφεται.

            Άρθρο 5
            Έναρξη Ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 12 Οκτωβρίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 309 της 24.11.2009, σ. 1.

            (2)  Οδηγία 2001/21/ΕΚ της Επιτροπής, της 5ης Μαρτίου 2001, για την τροποποίηση του παραρτήματος I της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά, ώστε να καταχωρηθούν τα amitrole, diquat, pyridate και thiabendazole ως δραστικές ουσίες (ΕΕ L 69 της 10.3.2001, σ. 17).

            (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

            (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

            (5)  Κανονισμός (ΕΕ) αριθ. 1141/2010 της Επιτροπής, της 7ης Δεκεμβρίου 2010, για τη θέσπιση της διαδικασίας ανανέωσης της καταχώρισης μιας δεύτερης ομάδας δραστικών ουσιών στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (ΕΕ L 322 της 8.12.2010, σ. 10).

            (6)  Ευρωπαϊκή Αρχή για την Ασφάλεια των Τροφίμων (ΕFSA), 2015. Συμπέρασμα σχετικά με την επιστημονική εξέταση από ομοτίμους της εκτίμησης επικινδυνότητας φυτοπροστατευτικών προϊόντων όσον αφορά τη δραστική ουσία diquat. EFSA Journal 2015·13(11):4308, σ. 127.

            (7)  Ευρωπαϊκή Αρχή για την Ασφάλεια των Τροφίμων (ΕFSA), 2018. Δήλωση σχετικά με τη μη διατροφική έκθεση στην ουσία diquat. EFSA Journal 2018·16(4):5260, σ. 111.

            (8)  Ευρωπαϊκή Αρχή για την Ασφάλεια των Τροφίμων (ΕFSA), 2015. Συμπέρασμα σχετικά με την επιστημονική εξέταση από ομοτίμους της εκτίμησης επικινδυνότητας φυτοπροστατευτικών προϊόντων όσον αφορά τη δραστική ουσία diquat. EFSA Journal 2015·13(11):4308, σ. 127.


title: Εκτελεστικός κανονισμός (ΕΕ) 2018/1557 της Επιτροπής, της 17ης Οκτωβρίου 2018, για την τροποποίηση του εκτελεστικού κανονισμού (ΕΕ) 2016/1368 για την κατάρτιση καταλόγου δεικτών αναφοράς κρίσιμης σημασίας που χρησιμοποιούνται στις χρηματοπιστωτικές αγορές σύμφωνα με τον κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
                  18.10.2018

                  EL

                  Επίσημη Εφημερίδα της Ευρωπαϊκής Ένωσης

                  L 261/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1557 ΤΗΣ ΕΠΙΤΡΟΠΉΣ
         της 17ης Οκτωβρίου 2018
         για την τροποποίηση του εκτελεστικού κανονισμού (ΕΕ) 2016/1368 για την κατάρτιση καταλόγου δεικτών αναφοράς κρίσιμης σημασίας που χρησιμοποιούνται στις χρηματοπιστωτικές αγορές σύμφωνα με τον κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων, και για την τροποποίηση των οδηγιών 2008/48/ΕΚ και 2014/17/ΕΕ και του κανονισμού (ΕΕ) αριθ. 596/2014 (1), και ιδίως το άρθρο 20 παράγραφος 1,
         Εκτιμώντας τα ακόλουθα:

                     (1)

                     Οι δείκτες αναφοράς διαδραματίζουν σημαντικό ρόλο στον καθορισμό της τιμής πολλών χρηματοπιστωτικών μέσων και χρηματοπιστωτικών συμβάσεων, και για τη μέτρηση της απόδοσης πολλών επενδυτικών κεφαλαίων. Η συνεισφορά στη διαμόρφωση δεικτών αναφοράς και η διαχείριση αυτών είναι, σε πολλές περιπτώσεις, ευαίσθητες σε χειραγώγηση και τα εμπλεκόμενα πρόσωπα συχνά αντιμετωπίζουν συγκρούσεις συμφερόντων.

                     (2)

                     Προκειμένου οι δείκτες αναφοράς να εκπληρώνουν τον οικονομικό τους ρόλο, θα πρέπει να είναι αντιπροσωπευτικοί της υποκείμενης αγοράς ή της οικονομικής πραγματικότητας που αντικατοπτρίζουν. Εάν δείκτης αναφοράς δεν είναι πλέον αντιπροσωπευτικός μιας υποκείμενης αγοράς, όπως τα διατραπεζικά επιτόκια δανεισμού, υπάρχει κίνδυνος αρνητικών συνεπειών, μεταξύ άλλων, στην ακεραιότητα των αγορών και στη χρηματοδότηση των νοικοκυριών (ενυπόθηκα και λοιπά δάνεια) και των επιχειρήσεων στην Ένωση.

                     (3)

                     Οι κίνδυνοι για τους χρήστες, τις αγορές και την οικονομία της Ένωσης γενικότερα αυξάνονται, όταν είναι υψηλή η συνολική αξία των χρηματοπιστωτικών μέσων, των χρηματοπιστωτικών συμβάσεων και των επενδυτικών κεφαλαίων που αναφέρονται σε συγκεκριμένο δείκτη αναφοράς. Ως εκ τούτου, ο κανονισμός (ΕΕ) 2016/1011 προσδιορίζει διάφορες κατηγορίες δεικτών αναφοράς και προβλέπει πρόσθετες απαιτήσεις, που διασφαλίζουν την ακεραιότητα και την αρτιότητα ορισμένων δεικτών αναφοράς που θεωρούνται κρίσιμης σημασίας, συμπεριλαμβανομένης της εξουσίας των αρμόδιων αρχών να απαιτούν, υπό ορισμένες προϋποθέσεις, υποχρεωτικές συνεισφορές στη διαμόρφωση δείκτη αναφοράς κρίσιμης σημασίας ή υποχρεωτική διαχείριση ενός τέτοιου δείκτη.

                     (4)

                     Με τον εκτελεστικό κανονισμό (ΕΕ) 2016/1368 της Επιτροπής (2) καταρτίστηκε κατάλογος δεικτών αναφοράς κρίσιμης σημασίας που χρησιμοποιούνται στις χρηματοπιστωτικές αγορές σύμφωνα με τον κανονισμό (ΕΕ) 2016/1011.

                     (5)

                     Βάσει του άρθρου 20 παράγραφος 1 του κανονισμού (ΕΕ) 2016/1011, η Επιτροπή εξουσιοδοτείται να εκδίδει εκτελεστικές πράξεις για την κατάρτιση και την αναθεώρηση, τουλάχιστον ανά διετία, καταλόγου δεικτών αναφοράς κρίσιμης σημασίας.

                     (6)

                     Σύμφωνα με το άρθρο 20 παράγραφος 1 στοιχείο β) του κανονισμού (ΕΕ) 2016/1011, οι δείκτες αναφοράς μπορούν να περιλαμβάνονται στον κατάλογο δεικτών αναφοράς κρίσιμης σημασίας, όταν οι εν λόγω δείκτες αναφοράς, μεταξύ άλλων, υποβάλλονται από συνεισφέροντες που βρίσκονται στην πλειονότητά τους σε ένα κράτος μέλος και αναγνωρίζονται ως κρίσιμης σημασίας στο συγκεκριμένο κράτος μέλος.

                     (7)

                     Στις 22 Ιανουαρίου 2018, η αρμόδια αρχή της Σουηδίας («Finansinspektionen») κοινοποίησε στην Ευρωπαϊκή Αρχή Κινητών Αξιών και Αγορών («ESMA») την πρότασή της να αναγνωριστεί το διατραπεζικό επιτόκιο δανεισμού Στοκχόλμης («STIBOR») ως δείκτης αναφοράς κρίσιμης σημασίας, βάσει του άρθρου 20 παράγραφος 1 στοιχείο β) του κανονισμού (ΕΕ) 2016/1011, διότι έχει κρίσιμη σημασία στη Σουηδία και βασίζεται στην υποβολή στοιχείων από συνεισφέροντες που βρίσκονται στην πλειονότητά τους στη Σουηδία.

                     (8)

                     Το STIBOR είναι ένα επιτόκιο αναφοράς που βασίζεται στον μέσο όρο των επιτοκίων με τα οποία ορισμένες τράπεζες, που δραστηριοποιούνται στη σουηδική χρηματαγορά, είναι διατεθειμένες να δανείσουν η μία στην άλλη μη εξασφαλισμένα κεφάλαια με διαφορετικές ληκτότητες. Στις 22 Ιανουαρίου 2018, στην ομάδα του STIBOR συμμετείχαν επτά τράπεζες, εκ των οποίων έξι βρίσκονταν στη Σουηδία και μία στη Δανία.

                     (9)

                     Στην αξιολόγηση που υπέβαλε στην ESMA, η Finansinspektion κατέληγε στο συμπέρασμα ότι η παύση του STIBOR, ή η παροχή του βάσει δεδομένων εισόδου ή μιας ομάδας συνεισφερόντων που δεν είναι πλέον αντιπροσωπευτικά/-ή της υποκείμενης αγοράς ή της οικονομικής πραγματικότητας, θα μπορούσε να έχει σημαντικές δυσμενείς επιπτώσεις στη λειτουργία των χρηματοπιστωτικών αγορών στη Σουηδία.

                     (10)

                     Στην αξιολόγηση που πραγματοποιήθηκε από τη Finansinspektionen επεξηγείται ότι το STIBOR χρησιμοποιείται ως σημείο αναφοράς για την τιμολόγηση εξωχρηματιστηριακών παραγώγων επιτοκίων εκφρασμένων σε σουηδικές κορώνες («SEK») για ένα εκκρεμές ονομαστικό ποσό ύψους 3 500 δισεκατ. EUR. Σχεδόν το ένα τέταρτο των ομολόγων εκφρασμένων σε SEK έχουν ως σημείο αναφοράς το STIBOR, και το STIBOR χρησιμοποιείται στην τιμολόγηση του 75 % του συνόλου των δανείων προς τα σουηδικά νοικοκυριά και μη χρηματοπιστωτικά ιδρύματα. Η συνολική αξία των χρηματοπιστωτικών μέσων και των χρηματοπιστωτικών συμβάσεων που αναφέρονται στο STIBOR είναι περίπου οκταπλάσια από το ακαθάριστο εθνικό προϊόν της Σουηδίας. Ως εκ τούτου, το STIBOR είναι ζωτικής σημασίας για τη χρηματοπιστωτική σταθερότητα και την ακεραιότητα της αγοράς στη Σουηδία. Η αξιολόγηση κατέληγε στο συμπέρασμα ότι η διακοπή ή η αναξιοπιστία του STIBOR θα μπορούσε να έχει σημαντικές δυσμενείς επιπτώσεις στη λειτουργία των χρηματοπιστωτικών αγορών στη Σουηδία, καθώς και στις επιχειρήσεις και τους καταναλωτές, διότι χρησιμοποιείται σε δάνεια, προϊόντα καταναλωτικής πίστης και επενδυτικά κεφάλαια.

                     (11)

                     Στις 23 Φεβρουαρίου 2018, η ESMA διαβίβασε στην Επιτροπή τη γνώμη της, όπου ανέφερε ότι η σουηδική Finansinspektion είχε λάβει υπόψη όλα τα στοιχεία και τα κριτήρια που περιλαμβάνονται στο άρθρο 20 παράγραφος 3 του κανονισμού (ΕΕ) 2016/1011 και ότι είχε υποβάλει ποσοτικά στοιχεία προς υποστήριξη της διαδικασίας αναγνώρισης του STIBOR ως δείκτη αναφοράς κρίσιμης σημασίας, καθώς και αναλυτική αιτιολόγηση, τονίζοντας τον καθοριστικό ρόλο του STIBOR στη σουηδική οικονομία.

                     (12)

                     Επομένως, ο εκτελεστικός κανονισμός (ΕΕ) 2016/1368 θα πρέπει να τροποποιηθεί αναλόγως.

                     (13)

                     Δεδομένης της καθοριστικής σημασίας του STIBOR, της εκτεταμένης χρήσης του και του ρόλου του στην κατανομή των κεφαλαίων στη Σουηδία, ο παρών κανονισμός θα πρέπει να τεθεί σε ισχύ επειγόντως.

                     (14)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Ευρωπαϊκής Επιτροπής Κινητών Αξιών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα του εκτελεστικού κανονισμού (ΕΕ) 2016/1368 αντικαθίσταται από το κείμενο που περιλαμβάνεται στο παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Οκτωβρίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 171 της 29.6.2016, σ. 1.

            (2)  Εκτελεστικός κανονισμός (ΕΕ) 2016/1368 της Επιτροπής, της 11ης Αυγούστου 2016, για την κατάρτιση καταλόγου δεικτών αναφοράς κρίσιμης σημασίας που χρησιμοποιούνται στις χρηματοπιστωτικές αγορές σύμφωνα με τον κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου (ΕΕ L 217 της 12.8.2016, σ. 1).

            ΠΑΡΑΡΤΗΜΑ
            «

                     ΠΑΡΑΡΤΗΜΑ
                     Κατάλογος δεικτών αναφοράς κρίσιμης σημασίας σύμφωνα με το άρθρο 20 παράγραφος 1 του κανονισμού (ΕΕ) 2016/1011

                                 Αριθ.

                                 Δείκτης αναφοράς

                                 Διαχειριστής

                                 Τόπος εγκατάστασης

                                 1

                                 Διατραπεζικό επιτόκιο δανεισμού σε ευρώ (Euribor®)

                                 European Money Markets Institute (EMMI)

                                 Βρυξέλλες, Βέλγιο

                                 2

                                 Μέσος δείκτης των επιτοκίων του ευρώ για τοποθετήσεις στη χρηματαγορά διάρκειας μίας ημέρας (EONIA®)

                                 European Money Markets Institute (EMMI)

                                 Βρυξέλλες, Βέλγιο

                                 3

                                 Διατραπεζικό επιτόκιο Λονδίνου (LIBOR)

                                 ICE Benchmark Administration (IBA)

                                 Λονδίνο, Ηνωμένο Βασίλειο

                                 4

                                 Διατραπεζικό επιτόκιο Στοκχόλμης (STIBOR)

                                 Ένωση Σουηδικών Τραπεζών (Svenska Bankföreningen)

                                 Στοκχόλμη, Σουηδία

               »


title: Εκτελεστικός κανονισμός (ΕΕ) 2018/1653 του Συμβουλίου, της 6ης Νοεμβρίου 2018, για την εφαρμογή του κανονισμού (EE) 2017/2063 σχετικά με περιοριστικά μέτρα λόγω της κατάστασης στη Βενεζουέλα

text:
                  7.11.2018

                  EL

                  Επίσημη Εφημερίδα της Ευρωπαϊκής Ένωσης

                  L 276/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1653 ΤΟΥ ΣΥΜΒΟΥΛΊΟΥ
         της 6ης Νοεμβρίου 2018
         για την εφαρμογή του κανονισμού (EE) 2017/2063 σχετικά με περιοριστικά μέτρα λόγω της κατάστασης στη Βενεζουέλα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/2063 του Συμβουλίου, της 13ης Νοεμβρίου 2017, σχετικά με περιοριστικά μέτρα λόγω της κατάστασης στη Βενεζουέλα (1), και ιδίως το άρθρο 17 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:

                     (1)

                     Στις 13 Νοεμβρίου 2017 το Συμβούλιο εξέδωσε τον κανονισμό (ΕΕ) 2017/2063 σχετικά με περιοριστικά μέτρα λόγω της κατάστασης στη Βενεζουέλα.

                     (2)

                     Το σκεπτικό για ένα άτομο που περιλαμβάνεται στο παράρτημα IV του κανονισμού (ΕΕ) 2017/2063 θα πρέπει να τροποποιηθεί.

                     (3)

                     Το παράρτημα IV του κανονισμού (ΕΕ) 2017/2063 θα πρέπει, συνεπώς, να τροποποιηθεί αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1
            Το παράρτημα ΙV του κανονισμού (ΕΕ) 2017/2063 τροποποιείται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Νοεμβρίου 2018.

                  Για το Συμβούλιο

                  Ο Πρόεδρος

               H. LÖGER

            (1)  ΕΕ L 295 της 14.11.2017, σ. 21.

            ΠΑΡΑΡΤΗΜΑ
            Στο παράρτημα IV του κανονισμού (ΕΕ) 2017/2063, το σημείο 7 αντικαθίσταται από το εξής:

                           Ονοματεπώνυμο

                           Στοιχεία ταυτότητας

                           Λόγοι

                           Ημερομηνία καταχώρισης

                           «7.

                           Diosdado Cabello Rondón

                           Ημερομηνία γέννησης: 15 Απριλίου 1963

                           Πρόεδρος της Συντακτικής Συνέλευσης και πρώτος Αντιπρόεδρος του Ενωμένου Σοσιαλιστικού Κόμματος της Βενεζουέλας (PSUV). Εμπλέκεται στην υπονόμευση της δημοκρατίας και του κράτους δικαίου στη Βενεζουέλα, χρησιμοποιώντας, μεταξύ άλλων, τα μέσα ενημέρωσης προκειμένου να επιτεθεί δημόσια και να απειλήσει την πολιτική αντιπολίτευση, άλλα μέσα ενημέρωσης και την κοινωνία των πολιτών.

                           22.1.2018»